stanford-oval/wikipedia huggingface dataset:
Fall Guys
משחקיות

המשחק מתנהל בטורנירים של 60 שחקנים אקראיים בכל פעם, כאשר כל סיבוב בטורניר מתאפיין בסגנון באטל רויאל. השחקנים, המיוצגים על ידי דמויות הדומות לסוכריית ג'לי בין, נעים על מרחב תלת-ממדי בו הם יכולים לקפוץ, לצלול ולתפוס בחפצים, קירות ואף שחקנים אחרים. מטרת המשחק היא להעפיל לסיבוב הבא על ידי השגת מטרות מסוימות, במיני-משחקים אשר מוגרלים באופן אקראי בכל סיבוב. במיני-משחקים מסוימים, על השחקנים לרוץ עד לקו הסיום הנמצא בקצה המפה (מרוץ), כאשר חלק מהמיני-משחקים מתבססים על עבודת צוות. בכל סיבוב, קיימים במפה מכשולים הנועדים להקשות על השחקנים להשיג את מטרתם. שחקנים אשר מגיעים לקו הסיום מאוחר מדי או שאינם מגיעים למטרה, מודחים מהטורניר. בסיבוב האחרון, כלל השחקנים שנשארו מתחרים במשחק הגמר של הטורניר, במיני-משחק ובמפה המיועדים למספר קטן של שחקנים. השחקן המנצח הוא השחקן שנשאר אחרון, או השחקן הראשון שלוקח את הכתר.
באמצעות המטבע הווירטואלי "קודוס" ("Kudos"), שאותו ניתן להשיג דרך השתתפות בטורנירים, שחקנים יכולים לרכוש לעצמם תלבושות, צבעים והבעות פרצופים שונות. בנוסף לקודוס, קיים גם המטבע הווירטואלי "שואו-באקס" ("Show-Bucks"), אשר נחשב למטבע פרמיום ואותו ניתן להשיג על ידי רכישה. באמצעו, שחקנים יכולים לקנות חפצים נדירים יותר ואף תלבושות ממשחקי וידאו אחרים, כמו תלבושת של הדמות גורדון פרימן מסדרת המשחקים Half-Life או תלבושת של הדמות ג'קט מהמשחק "Hotline Miami". בעבר ולפני שהמשחק הפך לחינמי, המטבע שהיווה כתחליף לשואו-באקס, היה "כתרים" ("Crowns") והיה אפשר להשיג אותו בעת ניצחון או מלעלות דרגות בבאטל פאס של המשחק.
ביקורת

| ציונים> ציונים כללים.אתר | ציונים> ציונים כללים.ציון |
| --- | --- |
Metacritic: (PC)‏ 80/100  (PS4)‏ 80/100
ציוני סקירה
אתר: ציון
Destructoid: 8/10
Game Informer: 8.75/10
GameRevolution: 
GameSpot: 7/10
GamesRadar+: 
GameStar: 78/100
IGN: 8/10
Jeuxvideo.com: 15/20
PC Gamer (ארצות הברית): 80/100
PC Games: 8/10
PCGamesN: 8/10
Push Square: 
The Guardian: 
USgamer: 
"Fall Guys: Ultimate Knockout" זכה לביקורות חיוביות באופן כללי. על פי האתר Metacritic, המשחק קיבל ציון של 80 מתוך 100 לגרסת המחשב המבוססת על 23 ביקורות וציון של 80 מתוך 100 לגרסת הפלייסטיישן 4 המבוססת על 49 ביקורות.
המבקר טום וויגנס ממגזין Stuff שיבח את המשחק וכינה אותו ”'Super Monkey Ball' לדור הפורטנייט”. האתר Mercury News שיבח את המשחקיות הכאוטית אך הנשלטת של המשחק וציין כי המשחק משלב אלמנטים ממשחק הבאטל רויאל פורטנייט וממשחק החברה הממוחשב "Mario Party" בצורה כזאת כך ”שניתן לסבול את מגפת הקורונה”.
בסוף השבוע שלפני ההוצאה לאור, בגרסת הבטא הסגורה, המשחק הפך לאחד מהמשחקים הנצפים ביותר בפלטפורמת ההזרמה Twitch.tv וכן למשחק השישי הנמכר ביותר בהזמנה מוקדמת בחנות הווירטואלית סטים.
"Fall Guys" מושווה לעיתים קרובות למשחק "Among Us", שכן שניהם הם משחקי חברה ברשת אשר הפכו לפופולריים במהלך מגפת הקורונה.
ביקורת > מכירות

ב-24 השעות הראשונות לשחרור, המשחק משך למעלה מ-1.5 מיליון שחקנים. ב-10 באוגוסט 2020, המפיצה Devolver Digital דיווחה כי נמכרו למעלה מ-2 מיליון עותקים של המשחק בחנות הווירטואלית Steam. במהלך היום הראשון לשחרור, דווח כי השרתים של המשחק קרסו עקב עומס בלתי צפוי שנוצר כתוצאה מהפופולריות של המשחק.
הפופולריות של המשחק גרמה למספר חברות צד-שלישי בעלות מותגים לשתף פעולה עם החברה המפתחת, Mediatonic, על מנת ליצור תוכן מותאם אישית למשחק. זמן קצר לאחר השחרור המפתחת הודיעה על מבצע גיוס כספים שבו החברה שתתרום את הכי הרבה כסף לעמותה SpecialEffect, היא זו שתוכל לבצע שיתוף פעולה עם המפתחת על מנת לפרסם את מוצריה במשחק בצורה של תלבושות.
נכון ל-26 באוגוסט 2020, נמכרו למעלה מ-7 מיליון עותקים בחנות הווירטואלית Steam וכן המשחק נהפך למשחק החודשי המורד ביותר בשירות PS Plus. חנויות רבות מתארות את הפופולריות העולה של המשחק כ-"תופעה".
דוד מלובין

רבי יִצְחָק דָּוִד מִלּוּבִּין (מכונה: ר' דוידל' לובינער או ר' דוד לובינער; תקע"ו, 1816 – ז' בטבת תרנ"ב, 7 בינואר 1892) היה מצדיקי תנועת החסידות, עלה לארץ ישראל בשנת תרי"ז עם משפחתו, והתגורר בצפת עד פטירתו.
קורות חיים

נולד לרבי יוסף (בנו של רבי משה שמואל מלובער אשר ניהל עדה בעיר לובין) בשנת תקע"ו, לאחר נישואיו קבע מושבו בלובין בסמוך לזקנו.
רבו המובהק היה רבי שמואל מקאמינקא כמו כן הסתופף אצל רבי ישראל מרוז'ין ורבי מנחם נחום ממקארוב (בנו של רבי מרדכי מצ'רנוביל) שהוקירוהו וכבדוהו. 
בשנת תרי"ז עלה לא"י עם זוגתו חיה, בנם ובתם, והם השתקעו בצפת שם שימש את רבי משה מברדיטשוב, בצפת דבקו בו תלמידיו רבי נפתלי חיים הורוויץ מדזיקוב ורבי מרדכי חיים סלאנים.
צאצאיו

בתו נפטרה על פניו בשנה הראשונה לנישואיה, ואביה השלים את יתרת נדונייתה לבעלה אחר פטירתה.
בנו יוסף התארס עם בת רבי מרדכי לידר, אולם בערב שבת שקודם החתונה התמוטטה חלק מתקרת ביתו על ראשו של החתן, וכתוצאה מהפגיעה נהרג יוסף במקום. במשך כל השבת נהג כהרגלו בכל שבוע, והזמין את הנוהגים לבוא אליו בכל שבת להמשיך במנהגם גם בשבת קשה זו, ורק במוצאי שבת פרץ בבכי ומספד על אסונו הכבד בהצדיקו את הדין עליו. נפטר בז' טבת תרנ"ב, ונטמן בבית החיים הישן בצפת. נוסח המצבה כפי שצווה בצוואתו: פ"נ ר' דוד ב"ר יוסף מלובין נכד הרה"צ ר' משה שמואל מלובער, נלב"ע ז' טבת תרנ"ב.
לקריאה נוספת

תפארת ישראל, גיליון ח', עמודים 27–29
הערות שוליים

↑  חיים יוסף דוד וינברג, מזקנים אתבונן, (אמרות וסיפורי סבו ישראל שמעון קסטלניץ), ירושלים תשע"ב, עמוד קכ"ו
↑  יצחק דוד אתרוג, פרי עץ הדר, ניו יורק תשי"ב, עמוד י"ג
↑  חיים יוסף דוד וינברג, מזקנים אתבונן, (אמרות וסיפורי סבו ישראל שמעון קסטלניץ), ירושלים תשע"ב, עמוד קכ"ז
שביט

ערך זה עוסק בגוף שמימי. אם התכוונתם למשמעות אחרת, ראו .
שביט הייל-בופ בשנת 1997
השביט 67P/צ'וריומוב-גרסימנקו כפי שצילמה אותו ב-2014 הגשושית רוזטה המקיפה אותו
דיאגרמת אוילר לסיווג גרמי השמיים במערכת השמש, על שם לאונרד אוילר
איור מסלול טיפוסי של שביט, כולל זנב היונים (בכחול) והזנב המורכב מחלקיקי אבק (צהבהב)
שביט או כוכב שביט (באנגלית: Comet), הוא גוף שמימי קטן הדומה לאסטרואיד, אך מורכב בעיקר מקרח. השביטים נעים סביב השמש במסלולים אליפטיים, לעיתים קרובות עם אקסצנטריות גדולה, כך שמרחקם מהשמש יכול לנוע בין מיליוני קילומטרים בודדים עד למיליארדי קילומטרים. בהתקרבם אל השמש חלק מהשביטים מפתחים זנבות באורך עשרות מיליוני קילומטרים, שלעיתים ניתן לצפות בהם בעין בלתי מזוינת. חקר השביטים הוא חלק ממדעים פלנטריים.
מקור המילה שביט הוא במילה היוונית κόμη (kómē), שפירושו "שיער".
נכון לנובמבר 2021 מוכרים 4,584 שביטים.
הרכב

שביט הוא גוש קרח המורכב לרוב ממים קפואים בתוספת גזים קפואים, גרגרי אבק, אבנים קטנות וסלעים בגדלים שונים, בעגה קוראים להרכב זה "קרח מלוכלך", להבדיל מקרח נקי, המורכב ממים קפואים, לעיתים בתוספת גזים קפואים.
כשהשביט נמצא רחוק מהשמש הוא סופג מעט מאוד קרינה, ולכן הקרח ושאר המרכיבים קפואים כגוף אחד, המכונה גרעין השביט. עם התקרבותו לשמש מתנדף הקרח ונוצרת הילה של גזים שהשתחררו מהגרעין.
גרגרי האבק וחלקי ה"חצץ" שהיו לכודים בקרח משתחררים אף הם, אך גורלם שונה מזה של הגז. הילת השביט עשויה להגיע לקוטר של מאות אלפי ק"מ, אך כמות החומר בה דלילה למדי. הגזים בהילה נדחפים מכיווּן השמש והלאה, על ידי לחץ קרינת השמש ורוח השמש. כך נוצר זנב השביט מהחומר שנפלט מההילה. החלקים המוצקים נפלטים מגרעין השביט במהירות של עשרות מטרים לשנייה ויוצרים זנב שני, שמושפע מקרינת השמש באופן שונה מהגזים, לכן יש שביטים שלהם זוג של זנבות.
השביט מורכב משלושה חלקים עיקריים:
גרעין העשוי חומר קפוא (קרח, פחמן חד-חמצני ומתאן), אבק וסלעים מתכתיים, ומגיע לקוטר שבין ק"מ ספורים למאה ק"מ.
הילה (קומה), שהיא ענן גזי המרחף סביב הגרעין ויוצר הילה. קוטר הקומה יכול להגיע ל-100,000 ק"מ.
זנב הוא החלק המוכר ביותר של השביט, המורכב משלושה רכיבים הנוצרים מההילה: זנב יונים, זנב אבק וזנב גזי.
מאפייני מסלול

רוב השביטים מקיפים את השמש במסלולים אליפטיים בעלי אקסצנטריות גבוהה. נהוג לסווג שביטים על פי זמן המחזור שלהם.
מאפייני מסלול > שביטים בעלי זמן מחזור קצר

שביטים בעלי מחזור קצר, הנקראים גם "שביטים מחזוריים", מוגדרים כשביטים בעלי זמן מחזור של פחות מ-200 שנה. הם נעים בדרך כלל במישור קרוב למישור המילקה, ובאפהליון שלהם, הנקודה הרחוקה ביותר מהשמש במסלולם, הם מגיעים לאזור כוכבי הלכת החיצוניים, כגון צדק. לעיתים מסווגים אותם למשפחות, על פי נקודת האפהליון שלהם, למשל שביטים מטיפוס האלי (HTC), שביטים מטיפוס צדק (JTC), או שביטים מטיפוס אנקה.
יש המשתמשים בכינוי "שביט מחזורי" לציין את כלל השביטים בעלי מסלול מחזור, בין אם בעלי זמן מחזור קצר או ארוך.
מאפייני מסלול > שביטים בעלי זמן מחזור ארוך

לשביטים אלה יש מסלולים אקסצנטריים מאוד וזמני מחזור בין 200 שנה לאלפי או אפילו מיליוני שנים. לדוגמה, השביט הייל בופ, עם זמן המחזור של כ-2400 שנה ושביט מקנוט עם זמן מחזור מוערך של כ-92,600 שנה.
נקודות האפהליון של שביטים ארוכי מחזור נמצאים הרבה מעבר לכוכבי הלכת החיצוניים, ומישור המסלול שלהם אינו בהכרח סמוך למישור המילקה.
בשנת 2019 התגלה שביט בוריסוב שהוא שביט בין-כוכבי ראשון שהתגלה.
היווצרות

במערכת השמש מרוכזים השביטים בעיקר בשני אתרים: חגורת קויפר המצויה מעבר לפלוטו ועננת אורט המקיפה את כל מערכת השמש. לעיתים, השפעת כוח הכבידה של השמש או אחד מגרמי השמים מנתקת את אחד השביטים ממקומו והוא נסחף לכוון השמש אותה הוא מתחיל להקיף.
כשהשביט רחוק מהשמש הוא רק "כדור שלג עמום". כמות הקרינה שמגיעה אליו מהשמש מזערית ואינה מספיקה על מנת להתיך את הקרח. מאחר שהשביט מקבל מעט קרינה הוא מחזיר מעט קרינה, ולכן נראה עמום. ככל שהוא מתקרב אל השמש ומקבל קרינה חזקה יותר, הוא הופך לפעיל יותר והקרח שעל פניו מתחיל להמריא - הוא הופך לגז ישירות ממצב מוצק. השביט מגדל זנב, אותו ניתן לראות נמתח בכיוון המנוגד לכיוון השמש. למעשה לשביט יש שני זנבות: זנב אחד לבן ובולט שעשוי מחלקיקי אבק, והשני כחלחל שהוא זנב הפלזמה של השביט שנוצר מתגובה בין רוח השמש ויונים קלים שנפלטים מהשביט. זנב האבק יכול להגיע לאורך של 10 מיליון ק"מ וזנב היונים לאורך של 100 מיליון ק"מ. לאחר כ-500 סיבובים סביב השמש כמעט כל מעטפת הקומה נפרדת מהשביט ונשאר רק כדור הדומה יותר לאסטרואיד. חלק משביטים אלו מתנגשים באסטרואידים אחרים או מאבדים את מסלולם ויוצאים ממערכת השמש ולא חוזרים.
בתרבות האנושית

לכוכבי השביט נקשרו אמונות שונות.
בעבר, לא ידעו בני אדם את מקורם של כוכבי השביט, ולכן הופעתו הפתאומית של השביט והיעלמותו המהירה הטילו אימה על האדם ונחשבו לאות מבשר רעות. לפני כ-300 שנים, חקר אסטרונום אנגלי, אדמונד האלי, מסמכים שתיארו כוכבי שביט שנצפו. הוא מצא שכל 74–76 שנים בקירוב עובר כוכב שביט בחלק מסוים של השמים. האלי החליט שכוכב זה הוא כוכב שביט אחד, שהגיע אל קרבת השמש במחזוריות של 74–76 שנה. הוא טען, כי השביט ישוב ב-1758, ויעבור באותו אזור בשמים. בשנת 1758, האלי כבר לא היה בין החיים, אולם כוכב השביט שב, ממש לפי תחזיתו של האלי. מסיבה זו הוא כונה "שביט האלי".
בתרבות האנושית > ביהדות

יוסף בן מתתיהו מתאר כוכב-שביט בצורת חרב שלדעתו היה "אות אלהים" המבשר את חורבן בית המקדש. (השביט היה ככל הנראה שביט האלי, שהופיע בשנת 66 לספירה, השנה בה פרץ המרד הגדול)
השם העברי "שביט" ניתן לגופים שמימיים אלה, ככל הנראה, בשל הדמיון שמצאו חכמינו בין ה"זנב הארוך" שלהם לענף דק, אשר נקרא בעברית מקראית ובלשון חז"ל "שבט":
... ורש"י פירש, "כוכב היורה כחץ ברקים ממקום למקום וארך כשבט שהוא יורה ונראה כמי שפותח רקיע", ר"ל מטאורים. ובאופן דומה לזה פרש "הערוך" "הכוכב הנראה בשמים מנתר ממקום למקום כאדם השובט בשבט ומורידו על התינוק שמתרה בו, לפיכך נקרא שביט...
בתרבות האנושית > ביהדות > בהלכה

חכמים תקנו ברכות לרואה תופעות טבע חריגות, ובין היתר שביט, כמובא במשנה תורה לרמב"ם:
עַל הָרוּחוֹת שֶׁנָּשְׁבוּ בְּזַעַף, וְעַל הַבְּרָקִים, וְעַל הָרְעָמִים, וְעַל קוֹל הַהֲבָרָה שֶׁתִּשָּׁמַע בָּאָרֶץ כְּמוֹ רֵחַיִם גְּדוֹלִים, וְעַל הָאוֹר שֶׁבָּאַוֵּיר שֶׁיֵּרָאוּ כְּאִלּוּ הֶן כּוֹכָבִים נוֹפְלִים וְרָצִים מִמָּקוֹם לְמָקוֹם, אוֹ כְּמוֹ כּוֹכָבִים שֶׁיֵּשׁ לָהֶן זָנָב--עַל כָּל אֶחָד מֵאֵלּוּ--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁכּוֹחוֹ מָלֵא עוֹלָם; וְאִם רָצָה--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, עוֹשֶׂה בְּרֵאשִׁית.
להלכה נפסק שאפשר לברך את אחת משתי הברכות עושה מעשה בראשית או שכוחו וגבורתו מלא עולם.
נחיתה על שביט

ב-12 בנובמבר 2014 נחתה בהצלחה לראשונה הנחתת פיליי של סוכנות החלל האירופאית על כוכב השביט צ'ריומוב-גרסימנקו. התוכנית להנחית נחתת על שביט נהגתה לפני 25 שנה על ידי קבוצת חוקרי שביטים ובהם פרופ' עקיבא בר-נון מהחוג למדעי כדור הארץ באוניברסיטת תל אביב.
הגשושית רוזטה ובה הנחתת פיליי שוגרה ב-2004. בתחילת השנה התעוררה רוזטה ממצב שינה וחיסכון באנרגיה שנמשך כשלוש שנים. לפני שנכנסה למסלול סביב השביט, רוזטה צילמה אותו ומהצילומים שהגיעו לכדור הארץ התברר כי השביט מורכב משני חלקים המחוברים במעין "צוואר" צר, תופעה שהקנתה לו את הכינוי "ברווז". ב-6 באוגוסט 2014, אחרי מרדף ושינויי מסלול, נכנסה רוזטה למסלול סביב השביט. לאחר חודשיים ניתקה פיליי מרוזטה וירדה 22 קילומטרים כדי לנחות ולעגון על פני השביט. המדענים מקווים לקבל הצצה לקפסולת זמן אסטרונומית שנשמרה במשך מאות מיליוני שנים ולקבל רמזים לימי בראשית, מהתקופה בה נוצרה מערכת השמש.
לקריאה נוספת והעשרה

צבי פלטיאל, "מסלולי שביטים ומסלולי כוכבי לכת", פי האטום ג-2, אפריל 1986.
איזאק אסימוב, "כוכב השביט האלי- סיפורם המוזר של כוכבי השביט". עברית: עמשי לוין, הוצאת ידיעות אחרונות, 1985.
ראו גם

שביט האלי
שביט לאבג'וי
שביט הייל-בופ
שומייקר-לוי 9
גבול רוש
הערות שוליים

↑  "Chapter 14, Section 2 - Comet appearance and structure". lifeng.lamost.org. נבדק ב-2017-01-08.
↑  תבנית:Cite Dictionary.com
↑  Combi, Michael R.; Harris, W. M.; Smyth, W. H. (2004). "Gas Dynamics and Kinetics in the Cometary Coma: Theory and Observations" (PDF). Comets II. Lunar and Planetary Institute. 745: 523–552. Bibcode:2004come.book..523C.
↑  M. Duncan, T. Quinn, S. Tremaine, The Origin of Short-Period Comets, The Astrophysical Journal 328, 1988-05-01, עמ' L69 doi: 10.1086/185162
↑  Martin J. Duncan, Dynamical Origin of Comets and Their Reservoirs, Space Science Reviews 138, 2008-07-01, עמ' 109–126 doi: 10.1007/s11214-008-9405-5
↑  Jupiter-family Comets | Space Reference, www.spacereference.org
↑  Encke-type Comets | Space Reference, www.spacereference.org
↑  Comet | Definition, Composition, & Facts | Britannica, www.britannica.com, ‏2024-08-05 (באנגלית)
↑  P. Moore, SOLAR SYSTEM | Asteroids, Comets and Space Dust, Oxford: Elsevier, 2005-01-01, עמ' 220–227, ISBN 978-0-12-369396-9
↑  תולדות מלחמת היהודים עם הרומאים / יוסף בן מתתיהו / יעקב נפתלי שמחוני - פרויקט בן־יהודה, באתר benyehuda.org, ספר שישי, פרק חמישי, ג
↑  ראו "שבט" בוויקימילון
| --- | --- |
בקרת זהויות :  NLI: 987007543255405171  BnF: cb11931717c (data)  GND: 4031833-3  LCCN: sh85028854  NDL: 00571621  NKC: ph121744 
מסלולי שביט קוהוטק (אדום) וכדור הארץ (כחול), הממחישים את האקסצנטריות הגבוהה של מסלול השביט ואת תנועתו המהירה כשהוא קרוב לשמש.
בית הנובר

| --- | --- |

 
 מדינה:  ממלכת הנובר, הממלכה המאוחדת, ממלכת בריטניה הגדולה, ממלכת אירלנד, האימפריה הרומית הקדושה, נסיכות הבוחר מהנובר 
 בית האב:  בית ולף, ענף של בית אסטה
 תארים:  דוכס בראונשווייג-לינבורג   הנסיך הבוחר מהנובר  מלך הנובר   מלך בריטניה הגדולה ואירלנד   דוכס בראונשווייג
 מייסד:  גאורג, דוכס בראונשווייג-לינבורג
 השליט האחרון:  ארנסט אוגוסט, דוכס בראונשווייג
 ראש הבית הנוכחי:  ארנסט אוגוסט החמישי, נסיך הנובר
 תקופת השושלת:  1635–הווה (כ־390 שנה)
 אתניות:  גרמנית, בריטית
 
בית הנובר (בגרמנית: Haus von Hannover) היא שושלת מלכים ממוצא גרמני שמלכה באנגליה ובבריטניה משנת 1714 ועד 1901. המלך הראשון בשושלת, ג'ורג' הראשון, הומלך לאחר מותה של המלכה אן, כיוון שהיה הפרוטסטנטי הקרוב ביותר אליה מבחינה משפחתית (שניהם היו ניניו של ג'יימס הראשון כך שלמעשה בית הנובר הוא מעין המשך לבית סטיוארט, דרך סופיה מהנובר, נכדתו של ג'יימס הראשון ואמו של ג'ורג' הראשון).
בנוסף לכך שלטה השושלת גם בנסיכות הבוחר מהנובר, שהפכה לבסוף לממלכת הנובר. בחלק מן השנים הייתה ממלכה זו תחת אוניה פרסונלית עם הממלכה הבריטית.
מקור השם

בית הנובר נקרא כך, כיוון שתחילת השושלת היא מממלכת הנובר שבגרמניה. הנובר, באותם ימים, הייתה בעלת יחסים מיוחדים עם בריטניה. לכן בתחילת המלכות של בני השושלת, נקראו בפי העם "גרמנים" או "זרים". בתחילה גם המלכים היו בעלי צביון גרמני, עד שהמלך ג'ורג' השלישי התנתק מצביון זה ונהיה קרוב יותר לעם הבריטי.
תחילת שושלת הנובר

בית הנובר החל את דרכו בשנת 1692. ארנסט אוגוסט (נחשב לראשון לבית הנובר) קיבל תואר של נסיך בוחר מקיסר האימפריה הרומית – לאופולד הראשון כאות הוקרה על תרומתה של משפחת הנובר במלחמת תשע השנים. לאחר פטירתו, הוריש ארנסט אוגוסט את תאריו ואדמותיו לבן שלו – גאורג לודוויג. ב-1705 נפטר הדוכס של גלוסטר שהיה בנה והיורש היחיד של אן, מלכת בריטניה. הפרלמנט הבריטי העביר חוק שלפיו יעבור הכתר לאחר מותה לקרוב המשפחה הפרוטסטנטי הראשון. מכיוון שהקרובה הפרוטסטנטית הייתה בת דודתה סופיה, אמו של גאורג, היא הפכה באופן מיידי ליורשת העצר. בשנת 1708 לאחר מלחמת הירושה הספרדית אישרה האספה הקיסרית את מעמדו של גאורג כנסיך בוחר. בשנת 1714 לאחר מותה של אמו, הוא הפך ליורש העצר וחודשיים לאחר מכן, מתה המלכה אן והפרלמנט הכריז על גאורג כ- ג'ורג' הראשון, מלך בריטניה. כאן מתחילה תקופת כהונתו של בית הנובר כבית המולך בבריטניה עד שנת 1901 בה הוא מתחלף עם בית וינדזור.
אחרי בית הנובר

להלכה, הסתיימה מלכות בית הנובר בשנת 1901. למעשה, שושלת זו מולכת באנגליה עד היום הזה. המלכה ויקטוריה הייתה המלכה האחרונה לבית הנובר. לאחר מותה, בשנת 1901, ירש את כסאה בנה, המלך אדוארד השביעי. מכיוון שאדוארד לא נשא את שם משפחת אמו (הנובר) אלא את שם משפחת אביו, היה למלך הראשון מבית סקסה-קובורג-גותה. יורשו, ג'ורג' החמישי החליף את שם משפחתו במהלך מלחמת העולם הראשונה, מבית סקסה-קובורג-גותה לבית וינדזור (הגייה: וינזור) על-שם טירת וינדזור, שהיא ביתה של משפחת המלוכה. הסיבה להחלפת השם הייתה המלחמה בין אנגליה לגרמניה, והמלך סבר שלא מן הראוי הוא להבליט שבראש בריטניה עומד מלך מבית גרמני. ולכן שינה אותו ל"בית וינדזור", שהוא הבית המולך בממלכה המאוחדת עד היום.
דידייה דרוגבה

דידייה איב דרוגבה טבילי (בצרפתית: Didier Yves Drogba Tébily; נולד ב-11 במרץ 1978 באביג'אן) הוא כדורגלן עבר מחוף השנהב ששיחק בעמדת החלוץ. לזכותו של דרוגבה 104 הופעות ו-65 שערים במדי נבחרת חוף השנהב, דבר ההופך אותו למלך השערים של הנבחרת בכל הזמנים. כמו כן, הוא מדורג שני בטבלת מלכי השערים של צ'לסי בכל הזמנים עם 164 שערים בכל המסגרות.
ראשית חייו

דרוגבה נולד באביג'אן שבחוף השנהב וכבר בגיל חמש נשלח על ידי הוריו לצרפת, שם התגורר אצל דודו, מישל גובה, כדורגלן מקצועי. הוא חזר לבית הוריו שלוש שנים לאחר מכן בעקבות געגועים למשפחתו. אמו כינתה אותו "טיטו" על שם יוסיפ ברוז טיטו, מנהיג יוגוסלביה שאותו העריצה. הוא החל לשחק כדורגל במגרש חניה בעיר מגוריו, אך לאחר ששני הוריו איבדו את עבודתם, שב לצרפת. בשנת 1991 גם הוריו עברו לגור בצרפת, תחילה בעיר ואן ולאחר מכן באנטוני שבפרברי פריז, שם חזר דרוגבה בן ה-15 לחיות איתם. בשלב זה החל דרוגבה לשחק כדורגל בצורה מסודרת, כאשר הצטרף לקבוצת הנוער של המועדון החצי מקצועי, לוולואה.
אף על פי שהפגין יכולת מצוינת במשחקיו בלוולואה והרשים את מאמנו בגישתו המקצועית, לא הועלה לסגל הקבוצה הבוגרת לאחר שלא הרשים את מאמן הקבוצה, ז'אקי לונקר. לאחר שסיים את לימודיו בבית הספר, נאלץ לחפש קבוצה חדשה ולבסוף חתם בלה מאן, אך פציעה חמורה השביתה אותו למשך כל העונה. גם בעונה שלאחר מכן המשיך להיות מושבת ומאמנו בעבר, מארק וסטרלופ אף אמר כי "ייקח לדרוגבה כארבע שנים לחזור לכושר". עם זאת, דרוגבה הצליח לחזור לכושר מהר מהצפוי ולקראת סיום עונת 1998/1999 חתם על חוזה רשמי בקבוצת הבוגרים של לה מאן ובגיל 21 שיחק את משחקו הרשמי הראשון בקריירה.
בשנת 2010 דרוגבה חלה במחלת המלריה אך החלים ממנה וחזר למגרשים.
קריירת מועדונים > ראשית הקריירה

לה מאן, שבעונה שלפני הגעתו של דרוגבה ניצלה מירידה רק בזכות ניצחון במחזור הסיום, השתפרה מאוד עם צירופו ובזכות יכולת קבוצתית טובה סיימה את העונה במקום התשיעי, כאשר ארבע נקודות בלבד מפרידות בינה לבין המקום החמישי. דרוגבה שחזר לשחק אחרי שנתיים וחצי הפגין יכולת מצוינת וסיים את העונה עם שבעה שערים ב-30 משחקים. בעונה שלאחר מכן נפצע שוב ואיבד את מקומו בהרכב לדניאל קוזין. גם כאשר שב לשחק לא בלט וסיים את העונה ללא שערי ליגה ב-11 משחקים.
במחצית עונת 2001/2002 נקנה כרטיסו בסכום של 80,000 פאונד על ידי קבוצת הליגה הראשונה גנגאן, לאחר שכבש חמישה שערים ב-21 משחקים הראשונים של העונה והיה אחד השחקנים הבולטים בליגת המשנה. בסך הכל סיים דרוגבה את שלוש שנותיו בלה מאן עם 12 שערים ב-64 משחקי ליגה. עד לסיום עונת 2001/2002 כבש שלושה שערים ב-11 הופעות במדי גנגאן וסייע לה להישאר בליגה הראשונה. אף על פי כן, צוות האימון של הקבוצה לא התרשם מדרוגבה, אך עם זאת הוא המשיך לפתוח בהרכב גם בעונה הבאה וכבש 17 שערים שמיקמו אותו במקום השלישי בטבלת מלך השערים של הליגה הצרפתית, כאשר רק לפאולטה ושבאני נונדה יותר כיבושים ממנו. יחד עם פלורן מאלודה הוא הוביל את גנגאן למקום השביעי בליגה, הישג השיא של הקבוצה בכל הזמנים.
בעונת 2003/2004 עבר לשחק באולימפיק מרסיי תמורת 3.3 מיליון פאונד. במרסיי הפך דרוגבה לאחד משחקני ההתקפה הטובים באירופה ועם 19 שערים ב-35 משחקי ליגה נבחר לשחקן השנה בליגה הצרפתית ושוב דורג שלישי בטבלת מלך השערים של הליגה. כמו כן, השער שכבש בניצחון 0-1 על מונפלייה נבחר לשער העונה בצרפת. במקביל להצטיינותו בליגה, הפגין את עונת השיא שלו במפעלים האירופים. עם חמישה שערים בשבעה משחקים בליגת האלופות הוביל את מרסיי למקום השלישי בבית המוקדם, ממנו העפילה הקבוצה לסיבוב השלישי של גביע אופ"א. עם שישה שערים נוספים בתשעת משחקיו בגביע אופ"א דרוגבה הוביל את קבוצתו עד לגמר המפעל כשבדרך הם מדיחים בין היתר קבוצות אירופיות בכירות כגון ליברפול ואינטר מילאנו. עם זאת, משחק קבוצתי חלש במשחק הגמר נגד ולנסיה והפסד 2-0 סיים את העונה האירופית המופלאה של מרסיי ללא תואר.
קריירת מועדונים > לאחר צ'לסי וסוף הקריירה

ב־20 ביוני 2012 חתם דרוגבה בשאנגחאי שנחווה הסינית על חוזה לשנתיים וחצי. דרוגבה שיתף פעולה יחד עם ניקולא אנלקה בחוד ההתקפה והרוויח כ-200 אלף ליש"ט לשבוע.
ב-28 בינואר 2013 חתם דרוגבה בגלאטסראיי הטורקית על חוזה לשנה וחצי. שם הוא שיתף פעולה יחד עם וסלי סניידר.
ב-21 בינואר 2014 זכה דרוגבה בתואר שחקן השנה של טורקיה. ב-19 במאי 2014, עם תום חוזהו עזב דרוגבה את גלאטסראיי.
ב-25 ביולי 2014, חזר דרוגבה לקדנציה שנייה בצ'לסי כשחתם על חוזה לעונה אחת. בעונה זו הוא כבש 4 שערים בליגה והיה חלק מזכייתה של צ'לסי באליפות.
ב-24 במאי 2015 הודיע דרוגבה כי הוא עוזב את צ'לסי, וזאת לאחר עונה אחת במדי הקבוצה.
ב-31 ביולי 2015 חתם במונטריאול אימפקט מליגת ה-MLS.
באפריל 2017 חתם דרוגבה בקבוצת פיניקס רייסינג מליגת הUSL האמריקאית, דרוגבה גם משמש כבעלי הקבוצה.
ב-22 בנובמבר 2018 הודיע דרוגבה על פרישה ממשחק פעיל.
לאחר הפרישה, מונה דרגובה לשגריר בינלאומי של ארגון הספיישל אולימפיקס.
נבחרת לאומית

ב-8 בספטמבר 2002 ערך דרוגבה את הופעת הבכורה שלו במדי נבחרת חוף השנהב במשחק נגד דרום אפריקה וכחצי שנה לאחר מכן כבש את שערו הראשון במדי הנבחרת, בניצחון 0-3 על קמרון. בהמשך כבש שלושער במשחק נגד בורונדי במוקדמות גביע אפריקה לאומות ועם תשעה שערים במוקדמות מונדיאל 2006 הוביל את נבחרתו להעפלה לטורניר לראשונה בהיסטוריה. בפברואר 2006 דרוגבה מונה לקפטן הנבחרת לקראת הופעתה ה-18 בגביע אפריקה לאומות. בטורניר עצמו הוביל את חוף השנהב עד לגמר, כאשר הוא מבקיע את שערי הניצחון במשחקים נגד מרוקו וליבריה, את בעיטת העונשין המכריעה בניצחון 11-12 בדו-קרב בעיטות עונשין נגד קמרון ברבע הגמר ואת השער היחיד בניצחון 0-1 על ניגריה בחצי הגמר. עם זאת בדו-קרב בעיטות העונשין נגד מצרים במשחק הגמר (0-0 בסיום ההארכה), דרוגבה לא הצליח להבקיע את הבעיטה המכריעה וחוף השנהב נוצחה 4-2.
במונדיאל 2006 הוגרלה חוף השנהב לשחק ב"בית המוות" יחד עם סרביה ומונטנגרו, הולנד וארגנטינה. ב-11 ביוני 2006 כבש דרוגבה את שערו הראשון במונדיאל במה שהיה גם לשער המונדיאל הראשון של נבחרתו בכל הזמנים. עם זאת, חוף השנהב הפסידה במשחק 1-2 לארגנטינה והודחה מהטורניר לאחר הפסד בתוצאה דומה במשחק השני נגד הולנד. במשחק הסיום של שלב הבתים נגד סרביה ומונטנגרו, בו דרוגבה לא שותף עקב השעיה, הצליחה חוף השנהב להשיג ניצחון ראשון במונדיאל לאחר שחזרה מפיגור 2-0 וניצחה 2-3.
בגביע אפריקה לאומות 2008 הוגרלה חוף השנהב לבית קל יחסית יחד עם ניגריה, מאלי ובנין. דרוגבה הבקיע שני שערים בשלב הבתים, אחד בניצחון 1-4 על בנין במחזור הפתיחה ואחד נוסף בניצחון 0-3 על מאלי. בניצחון 0-5 על גינאה ברבע הגמר כבש את השער השני של נבחרתו במשחק והראשון מבין ארבעה שהבקיעה חוף השנהב ב-12 הדקות האחרונות. בחצי הגמר פגשה הנבחרת את מצרים לשחזור גמר 2006, אך הפעם לא הצליחה להוות יריב שקול והובסה 4-1. גם במשחק על המקום השלישי נגד גאנה לא הרשימה וסיימה את הטורניר במקום הרביעי לאחר הפסד 4-2.
דרוגבה כבש שישה שערים בחמישה משחקים במוקדמות מונדיאל 2010 והוביל את נבחרתו להעפלה שנייה ברציפות לטורניר הגמר. בשלב הבתים של גביע אפריקה לאומות 2010 הוגרלה חוף השנהב לבית יחד עם גאנה, בורקינה פאסו וטוגו, אך לאחר שהאחרונה פרשה מהטורניר, ניצחון 1-3 על גאנה עם שער של דרוגבה בדקה ה-90 ותיקו 0-0 במשחק השני נגד בורקינה פאסו הספיק לנבחרת כדי לעלות לרבע הגמר מהמקום הראשון. עם זאת, חוף השנהב כשלה שוב ברגע המכריע ולאחר שכבר כבשה שער יתרון בדקה ה-89 במשחק נגד אלג'יריה ברבע הגמר, ספגה שער שוויון בדקה האחרונה של תוספת הזמן ולבסוף הודחה לאחר שער נוסף של אלג'יריה בהארכה. מעט לאחר הטורניר, ב-10 במרץ 2010 זכה בפעם השנייה בקריירה בתואר כדורגלן השנה באפריקה לשנת 2009.
ב-4 ביוני 2010 דרוגבה נפצע במשחק הכנה למונדיאל 2010 נגד יפן, לאחר שבהתנגשות עם מגנה של יפן, טוליו, שבר את עצם הגומד בידו הימנית והשתתפותו במונדיאל הוטלה בספק. כשבוע לאחר מכן, פיפ"א התירה לו בהשתתף במשחק הפתיחה נגד פורטוגל בתנאי שילבש מגן גבס על ידו השבורה. המשחק עצמו הסתיים בשיווין 0-0, כאשר דרוגבה נכנס כמחליף בדקה ה-65. במשחק השני הפך דרוגבה לשחקן האפריקאי הראשון שמבקיע במשחק נגד ברזיל במונדיאל, כאשר כבש את השער היחיד של נבחרתו בהפסד 3-1. למרות ניצחון קל על צפון קוריאה במחזור הסיום (0-3), תיקו במשחק המקביל בין ברזיל לפורטוגל מיקם את חוף השנהב במקום השלישי בבית וקבע הדחה שנייה ברציפות בשלב הבתים.
ב-8 באוגוסט 2014 הודיע על פרישה מהנבחרת.